Tatt med barneporno - skyldte på samboeren - Aftenposten
Tatt med barneporno - skyldte på samboeren
Publisert: 23.aug.2011 15:03
41-åringen ble for andre gangen tatt med barneporno på datamaskinen, men overfor politiet skyldte han på sin tidligere samboer og hevdet det var hun som hadde lastet ned bildene. smp-stories-top-widget
Det var i 2008 at mannens samboer oppdaget barneporno på mannens datamaskin. Politiet ble kontaktet og leiligheten hans i østlandsområdet ble ransaket.Allerede i 2002 var mannen dømt for besittelse av barneporno. Da vedtok han en bot på 8.000 kroner for besittelse av 28 barnepornobilder.
I 2008 ble det funnet over 200 bilder med barnepornografisk innhold på hans datamaskiner. Bildene viser barn fra anslagsvis 10 år og oppover i poserende stillinger, samt bilder av barn i seksuell handling med voksne og andre barn.Skyldte på samboerenOverfor politiet hevdet imidlertid mannen hele tiden at det var hans 19 år gamle samboer som hadde lastet ned materialet.«Denne forklaringen opprettholdt han helt til hovedforhandlingen og det har medført en unødvendig tilleggsbelastning for vitnet», heter det i dommen fra Nedre Romerike tingrett som falt i slutten av forrige uke.Da rettssaken startet innrømmet mannen at det var han som hadde lastet ned bildene.I rettten har mannen «forklart at han lastet ned bildene av nysgjerrighet, uten at han hadde noen seksuell glede av materialet. Han har handlet med viten og vilje og utvist tilstrekkelig forsett.», som det står i dommen mot mannen.
Mannen ble dømt til fengsel i 45 dager, med en prøvetid på to år. Datamaskinene til mannen blir inndratt og han må betale 5.000 kroner i saksomkostninger.